Villu Kõve

Riigikohus

Riigikohtu esimees

info@riigikohus.ee 29.01.2024 nr 2-10/27

**Pöördumine**

Lugupeetav Riigikohtu esimees Villu Kõve

Pöördun Teie poole seoses kohtunikust liikme ja asendusliikme nimetamisega Kohtutäiturite ja Pankrotihaldurite Koja metoodikakomisjoni. Metoodikakomisjoni pädevus ja töökorralduse alused on sätestatud kohtutäituri seaduse § 971 ja § 972 ja füüsilise isiku maksejõuetuse seaduse § 59 - § 61. Komisjoni esimene koosseis moodustati juulis 2022 ja kohtutäituri seaduse § 1162 lg 1 kohaselt lõpevad selle volitused juulis 2024. Järgmine koosseis moodustatakse kohtutäituri seaduse § 971 alusel viieks aastaks.

Komisjoni koosseisu kuulub teiste seas ka üks kohtunik, kellele tuleb määrata ka kohtunikust asendusliige. Justiitsministri 29.06.2022 määruse nr 17 „Kohtutäiturite ja Pankrotihaldurite Koja metoodikakomisjoni töö korraldus, võlgniku usaldusisiku eksami, esmase koolituse ja täiendusõppe nõuded ning kojale makstava tasu suurus“ § 1 lg 1 kohaselt nimetab metoodikakomisjoni kohtunikust liikme ja asendusliikme kohtute täiskogu.

Palun Teil korraldada, et kohtute täiskogu nimetaks metoodikakomisjoni kohtunikust liikme ja asendusliikme ja annaks sellest Kohtutäiturite ja Pankrotihaldurite Kojale teada hiljemalt 2024. aasta juuli alguseks.

Lugupidamisega

/allkirjastatud digitaalselt/

Terje Eipre

Koja esimees

Jaan Lõõnik, jaan.loonik@kpkoda.ee, 6464619